La matrícula de les Escoles Esportives Municipals 2025-2026 s’obrirà el 7 de juliol, a les 9.00 hores, amb prop de 2.000 places disponibles.
2025-07-24

L’Ajuntament de Burjassot, a través de la Regidoria d’Esports dirigida per Juan Gabriel Sánchez, ho té tot llest per a donar el tret d’eixida a un nou curs de les Escoles Esportives Municipals (EDM), en les modalitats d’Adults (nascuts en 2009 o anys anteriors) i Infantil (xiquets, xiquetes i joves nascuts de 2010 a 2022). Amb al voltant de 1.900 places ofertades, el curs 2025/2026  de les EDM començarà el 8 de setembre de 2025 i finalitzarà el 19 de juny de 2026.

La Regidoria d’Esports ha publicat un díptic especial Escoles Esportives Municipals 2025-2025 que arreplega tota la informació relativa a dates i modalitats de matrícula, preus, horaris i catàleg de les disciplines esportives oferides.

El termini de matrícula, tant per a Adults com per a Infantil, s’obrirà el dilluns 7 de juliol, a les 9:00h, per a les persones empadronades a Burjassot. Les persones interessades podran matricular-se telemàticament, a través de la Carpeta Electrònica, allotjada en la web municipal, fins al 15 d’agost. En la modalitat de matrícula telemàtica, el pagament s’haurà de formalitzar amb targeta de crèdit. És imprescindible, per a la matrícula en línia, que el número de telèfon mòbil de l’interessat/a estiga actualitzat.

La matrícula presencial haurà de formalitzar-se en el Poliesportiu Municipal, del 7 al 27 de juliol, i serà necessari tindre CITA PRÈVIA. La cita prèvia es podrà sol·licitar, a partir del 30 de juny, a través de la web municipal o telefonant al Poliesportiu Municipal (96 364 34 65 / 671 60 65 38). Cal destacar que tindre cita prèvia no implica tindre la reserva de plaça. En la cita prèvia, s’indicarà l’hora de matrícula i en cap cas es tramitarà abans de l’hora especificada. L’horari establit per a la matrícula presencial és de dilluns a divendres, de 9.00 a 13:00 h les vesprades dels dimarts i els dijous, de 18.00 a 19:30 h. En mode presencial, es pot realitzar el pagament amb targeta de crèdit o amb carta de pagament emesa en el moment de la matrícula, que serà efectiva una vegada s’haja realitzat l’ingrés bancari.

A partir del 21 de juliol, les persones empadronades en altres municipis podran matricular-se mitjançant la sol·licitud de places en les activitats en les quals hi haja vacants. Del 27 de juliol al 15 d’agost, seran els últims dies de matrícula i, en este últim període, únicament podran formalitzar-se telemàticament.

L’import dels cursos de les EDM per a les modalitats d’Infantil (xiquets, xiquetes i jóvens nascuts de 2010 a 2022) és de 65€. Tindran un descompte del 50% de l’import els casos de Família Nombrosa i una bonificació especial del 100% els casos de Famílies Nombroses Especials.

Per a l’alumnat dels cursos de les EDM d’Adults (nascuts en 2009 o anys anteriors) la matrícula té un cost de 96,90€, amb un descompte del 30% (67,85€) per a les persones jubilades i/o pensionistes. En este últim cas, serà necessari que, el primer dia de classe, presenten el justificant que acredite la seua situació de persona jubilada i/o pensionista. Finalment, la matrícula de Gimnàstica i Ball de Majors per a les persones majors de 60 anys, serà de 44€.